**Ministru kabineta noteikumi Nr.\_\_\_\_**

Rīgā 2015.gada \_\_.\_\_\_\_\_ (prot. Nr.\_\_ \_\_.§)

**Noteikumi par akciju sabiedrības „Attīstības finanšu institūcija Altum” konsultatīvo padomi**

*Izdoti saskaņā ar Attīstības finanšu institūcijas likuma* [*1*](http://m.likumi.lv/ta/id/87480-lauksaimniecibas-un-lauku-attistibas-likums#p5)*2.panta otro daļu*

**I. Vispārīgie jautājumi**

1. Akciju sabiedrības „Attīstības finanšu institūcija Altum”(turpmāk – Finanšu institūcija)konsultatīvā padome (turpmāk – Konsultatīvā padome) ir institūcija, kas izveidota, lai nodrošinātu programmu, kuras pilnībā vai daļēji īsteno finanšu instrumentu veidā (turpmāk- finanšu instrumentu programmas), izstrādi un īstenošanas uzraudzību.

2. Šie noteikumi nosaka kārtību, kādā finanšu instrumentu programmu izstrādei un īstenošanas uzraudzībai nodrošina Konsultatīvajā padomē pārstāvēto biedrību, nodibinājumu un komersantu organizāciju līdzdalību.

3

**II. Konsultatīvās padomes funkcijas**

3. Konsultatīvai padomei ir šādas funkcijas:

3.1. sniedz priekšlikumus finanšu instrumentu tirgus nepilnību novēršanas analīzes pilnveidošanai;

3.2. uzrauga finanšu instrumentu programmu īstenošanas progresu;

3.3. sniedz priekšlikumus, lai pilnveidotu programmu ieviešanu.

4. atbildīgā ministrija, nosūtot Valsts kancelejai Ministru kabineta noteikumu projektu par finanšu instrumentu programmas īstenošanu izsludināšanai valsts sekretāru sanāksmē, nosūta arī uzaicinājumu Konsultatīvas padomes locekļiem sniegt priekšlikumus par finanšu instrumentu programmu. Saņemtie priekšlikumi tiek iekļauti atbildīgās ministrijas sagatavotajā izziņā par atzinumos izteiktajiem iebildumiem.

**III. Konsultatīvās padomes sastāvs**

5. Konsultatīvās padomes sastāvā ir:

5.1. Konsultatīvās padomes vadītājs- Finanšu ministrijas pārstāvis;

5.2. Konsultatīvās padomes vadītāja vietnieks- Ekonomikas ministrijas pārstāvis;

5.3. Konsultatīvās padomes vadītāja vietnieks- Zemkopības ministrijas pārstāvis;

5.4. Finanšu institūcijas pārstāvis;

5.5. Eiropas Savienības fondu vadošo iestāžu pārstāvji;

5.6. Labklājības ministrijas pārstāvis;

5.7. Ministru prezidenta biroja pārstāvis;

5.8. Valsts kases pārstāvis;

5.9. Vides aizsardzības un reģionālās attīstības ministrijas pārstāvis;

5.10. Latvijas Darba devēju konfederācijas pārstāvis;

5.11. Latvijas Komercbanku asociācijas pārstāvis;

5.12. Latvijas Pašvaldību savienības pārstāvis;

5.13. Latvijas Riska kapitāla asociācijas pārstāvis;

5.14. Latvijas Tirdzniecības un rūpniecības kameras pārstāvis;

5.15. Lauksaimnieku organizāciju sadarbības padomes pārstāvis;

5.16.Nacionālās uzņēmēju padomes pārstāvis;

5.17.biedrības “Latvijas Biznesa Eņģeļu Tīkls” pārstāvis.

6. Biedrību, nodibinājumu un komersantu organizāciju pārstāvji konsultatīvajā padomē piedalās ar padomdevēja tiesībām.

7. Konsultatīvajai padomei ir tiesības pieaicināt dalībai Konsultatīvās padomes sanāksmēs arī pārstāvjus no citām institūcijām, biedrībām, nodibinājumiem un komersantu organizācijām.

8. Informācija par Konsultatīvās padomes sastāvu tiek ievietota Finanšu institūcijas mājas lapā internetā.

**IV. Konsultatīvās padomes darba organizācija**

9. Konsultatīvā padome savas darbības organizēšanai apstiprina Konsultatīvās padomes nolikumu.

10. Finanšu institūcija pilda Konsultatīvās padomes sekretariāta funkcijas un organizē Konsultatīvās padomes darbu, kā arī nodrošina Konsultatīvās padomes sēžu rīkošanu un norisi.

11. Konsultatīvās padomes sēdes sasauc pēc Finanšu ministrijas, Ekonomikas ministrijas vai Zemkopības ministrijas ierosinājuma. Konsultatīvās padomes sēdes tiek organizētas ne retāk kā divas reizes gadā.

12. Konsultatīvās padomes priekšsēdētājs apstiprina Konsultatīvās padomes darba kārtību un vada Konsultatīvās padomes sēdes. Konsultatīvās padomes priekšsēdētāja prombūtnē viņa pienākumus pilda Konsultatīvās padomes priekšsēdētāja vietnieks - Ekonomikas ministrijas vai Zemkopības ministrijas pārstāvis.

13. Konsultatīvās padomes sēdes tiek protokolētas. Konsultatīvās padomes sēdes protokolu paraksta Konsultatīvās padomes sēdes vadītājs un protokolists. Protokols tiek nosūtīts visiem Konsultatīvās padomes dalībniekiem.

Ministru prezidente L. Straujuma

Finanšu ministrs J.Reirs

30.11.2015. plkst.12:16

457

D.Buse, 67095535

Dina.Buse@fm.gov.lv

4

27